en pl hu hu hu hu hu hu sv hu en hu hu hu hu hu hu hu hu et hu da hu hu hu hu en en en en hu sv en hu en hu fr en hu en hu de en hu en hu de en hu en hu fr en en en hu fr en en en hu hu hu hu hu en hu hu hu et es fr en hu en hu en hu hu hu hu hu hu en hu fr fr hu hu en hu nl hu hu hu hu hu ceb en hu id hu fr et fr hu hu hu hu hu en hu nb hu hu hu hu et hu hu hu es hu hu hu sk hu hu hu hu hu hu hu hu hu de hu hu hu hu
4566 m - Mount Meru - Eupolisz.hu
Rólunk Rólatok A csapat Állás Elérhetőség Partnereink
Útjainkról Szállás Túranehézségek Kedvezmény Változtatások
Útleirás Tudnivalók Térkép Élmények Video
Afrikai csúcsélmény, és akklimatizáció a Kilimandzsáró előtt.
A mindenkori határátlépési információkról a konzuli szolgálat oldala ad aktuális és részletes tájékoztatást. Mindenki maga felelős azért, hogy azoknak a személyi feltételeknek megfeleljen, amik az utazáshoz szükségesek!
Akklimatizációs túralehetőség a Kilimandzsáró mászás előtt egy négy napos trekkingre a Meru hegyen, továbbá egy extra pihenőnappal Moshiban! A 4566 méter magas Mount Meru Tanzánia második, az afrikai kontinens 5. legmagasabb hegycsúcsa. Nemcsak remek akklimatizációs lehetőséget kínál a „nagy testvér” meghódítása előtt, de egyúttal Kelet-Afrika egyik leglátványosabb hegyi túráját tehetjük itt. Mivel a megfelelő akklimatizáció a sikeres Kilimandzsáró mászás titka, a Mount Meru kiegészítő programot kimondottan javasoljuk a biztos siker érdekében!
Mount Meru programunkat alapvetően a Kilimandzsáró mászás előzetes akklimatizációjaként szervezzük, de erre a programrészre önállóan, a Kili mászás nélkül is lehet jelentkezni. Amennyiben jössz a folytatólagosan következő Kilimandzsáró mászásra is, úgy a program 7. napján, remélhetőleg már tökéletesen akklimatizálódva vágunk neki a Kili megmászásának! A Kilimandzsáró mászás részletes programját megtalálod itt: 5895 m - Kilimandzsáró
Érkezés Moshiba, a Kilimandzsáró lábánál fekvő kisvárosba, ahol elfoglaljuk szállásunkat, ahonnan programunk indul. Szállásunk elfoglalása után rövid programmegbeszélést tartunk, s szerencsés esetben a várakozás és a megméretettés előtti jóleső izgalom keverékével vethetjük első pillantásainkat a Kilimandzsáró égbe törő vulkáni kúpjára, a tetején a fehéren csillámló gleccserekkel. Afrika legmagasabb hegye valóban fölénk tornyosul: a légvonalban alig 20 kilométerre magasodó 5895 méteres csúcs ekkor közel ötezer méterrel van magasabban nálunk. Este pihenés, rákészülés a másnapi túrára. Szállás: panzió.
Moshi, Momella-kapu (1500 m), Miriakamba-menedékház (2514 m)
Reggeli után szállásunkról mintegy két órás utazással érjük el az Arusha nemzeti park területét. Az engedélyek beszerzése után a déli órákban indulunk neki túránk első szakaszának, amely a Momella-kapu 1500 méteres szintjéről a 2500 méteren fekvő Miriakamba menedékházig tart. A kisebb-nagyobb tisztásokkal tarkított szavannás térségből indulva kíváncsi tekintetű zsiráfok, a közelben békésen legelésző bivaly és zebra csapatok mellett elhaladva kapaszkodunk fel a hegyoldal lankásabb lejtőin mind sűrűbbé váló erdőség mohos fái között. Biztonságunk érdekében a park fegyveres őre is végigkísér minket a ritkán, de esetlegesen felbukkanó morcosabb kaffer-bivalyok, arra kószáló vad elefántok, leopárdok elriasztása végett. Táborhelyünkre érve némi lazulás következik, majd a közeli kilátópontra kisétálva az alant elterülő szavannán a Momella-tavak tükröződő vízfelületét és a Ngurdoto-kráter impozáns látványát élvezhetjük, s ha szerencsénk van, a napnyugta utolsó fényei a Kilimandzsáró havát festik vörösre a távolban. Szállás: menedékház, ellátás: reggeli, ebédcsomag, vacsora. (Szint: 1000 méter fel, táv: 6 kilométer, menetidő: 3-4 óra)
Miriakamba-menedékház (2514 m), Saddle-menedékház (3570 m)
Hajnalban a korán kelőkkel a már ismerős kilátópontra sétálunk, hogy átéljük, ahogy a napkelte sárgás-vöröses fényei kirajzolják a horizonton a Kilimandzsáró kontúrját. Reggeli után nekivágunk a mai rövid, de meredek kaptatónak a 3570 méteren található Saddle-menedékházig. Kezdetben ligetes erdőségekben, hatalmas, mohos fa-matuzsálemek között vezet az utunk, a Kilimandzsáró távolból incselkedő, hófödte csúcsával. A túratáv felénél, a Mgongo Wa Temba (Elefánt-gerinc) elnevezésű kilátópontnál ebédszünetet tartunk, ahonnan remek rálátás nyílik a Meru alattunk elterülő, erdőségekkel borított belső kráterére, s a csúcs alatt húzódó meredek sziklafalakra. Innen egyre alacsonyabb növényzet, kisebb tisztások között túrázva érünk fel a Saddle-menedékházhoz. Néhány órás pihenő után akklimatizációs túrára indulunk a Little Meru 3820 méteres csúcsára, ahonnan megcsodálhatjuk a Meru kráterének belsejében egy friss kitörés alkalmával emelkedett vulkáni hamukúp, az Ash Cone szabályos alakját. Tiszta idő esetén érdemes itt bevárni a napnyugta egyedülálló fényeit. Táborunkba visszaereszkedve vacsora után korai lefekvés a másnapi csúcstámadás előtt. Szállás: menedékház, ellátás: reggeli, ebédcsomag, vacsora.  (Szint: 1050 méter fel, táv: 4 kilométer, menetidő: 2-3 óra. Little Meru: 250 méter fel/le, menetidő: 1,5 óra)
Saddle-menedékház (3570 m), Rhino-Point, Szocializmus-csúcs (4566 m), Miriakamba-menedékház ( 2514 m)
A csúcshódítás napján igazán korán, hajnali 2-3 óra tájban vágunk neki az újabb 1000 méteres szintemelkedésnek, hogy a napkelte varázslatos fényeit már a Mount Meru csúcsáról élvezhessük. Fejlámpáink fényében előbb enyhén emelkedő, ligetes térségen át haladunk, felettünk az éjszakai égbolt ezernyi, háborítatlan fényű csillagával. Egy meredekebb emelkedő leküzdése után érünk a Rhino-Point nevű kilátóba, ahonnan először egy keskeny sziklagerincen, majd kitett, sziklás részen vezet tovább az utunk, ahol a vashuzalokkal biztosított szakaszon gyakran a kezünkkel is kapaszkodni kell. Ezután az útvonal legizgalmasabb szakasza következik, amikor a vulkán külső lejtői és a kráter meredek, belső falai közt húzódó keskeny peremen, vulkáni hamuban taposva araszolunk egyre feljebb. Az éjszaka sötétje ekkor még elrejti előlünk a döbbenetes látványt, amit majd visszaúton, a nappali világosságban teljes pompájában megtapasztalhatunk. Az utolsó szakaszon már kevésbé kitett, de meredek, sziklás kapaszkodások után érjük el a 4566 méteres Szocializmus-csúcsot. A felkelő nap első fényei, a lélegzetelállító panoráma, az Ash Cone alattunk emelkedő tökéletes vulkáni hamukúpja és a távolban kirajzolódó Kilimandzsáró az éjszakai túrázás minden nehézségéért bőségesen kárpótol. Helyi vezetőink garatuláló kézfogása után a már megismert útvonalon indulunk lefelé. A Saddle-menedékházhoz érve bőséges reggeli és néhány órás jól megérdelmelt pihenés után folytatjuk az ereszkedést a Miriakamba-menedékházig. Szállás: menedékház, ellátás: reggeli, ebéd, vacsora.  (szint: 1000 méter fel, 2000 méter le, táv: 14 kilométer, menetidő: 8-10 óra) (Figyelem: a megerőltető éjszakai túrázást a Meru csúcsára a keskeny kráterperemen a kitett, sziklás szakaszok miatt csak teljesen szédülésmentes, stabil mozgáskoordinációval rendelkező, tapasztalt túrázóknak ajánljuk!)
Miriakamba-menedékház (2514 m), Momella-kapu (1500 m), Arusha Nemzeti Park, Moshi
Reggel új erővel ébredünk, majd reggeli után elbúcsúzunk segítőinktől egy nagy közös éneklés, ünneplés keretében, s kiosztjuk a borravalókat is.  A Miriakamba-menedékháztól a már ismerős útvonalon ereszkedünk le túránk kiindulópontjához. Itt buszunkra szállunk és az Arusha nemzeti park változatos táján áthaladva még néhány búcsúpillantást vetünk a frissen megmászott Meru sziklás csúcsára, s a kis Serengetinek nevezett térség mellett elhaladva jó eséllyel kaphatunk egy kis ízelítőt Kelet-Afrika állatvilágából is: zebrát, zsiráfot, vizibivalyt, varacskos disznót, sokféle majmot, páviánt, s szerencsés esetben akár elefántokat is láthatunk. A kora délutáni órákban érkezünk vissza Moshiba, a szállásunkra. Szállás: panzió. Ellátás: reggeli, ebédcsomag. (szint: 1000 méter le, táv: 6 kilométer, menetidő: 2-3 óra)
Pihenőnap Moshiban. A Mount Meru mászás után ránk fér egy kis regenerálódás. Pihenés, lazulás következik, lelki rákészülés az előttünk álló Kilimandzsáró mászásra, amely megfelelően akklimatizálódva már nem sok gondot jelenthet. Szállásunkon, a medence partján lazulhatunk, de aki több aktivitásra vágyik, azok számára egy fakultatív programot szervezünk. Kisbuszba pattanunk és kirándulást teszünk a Kilimandzsáró lejtőin található kávéültetvényekhez. Meredeken kanyarog az út Materuni kis falvához, ahol igazi vidéki idillt tapasztalunk, csendesen, békésen zajlik itt az élet. Mindenütt megművelt földek, alapvetően banán- és kávéültetvények. Egy érdekes bemutató során elleshetjük a kávé pörkölés, őrlés, főzés titkait, meg is kóstoljuk a frissen elkészített kávét, és sok érdekességet megtudhatunk a környéken lakó Chagga népcsoport életéről, szokásairól. Eltúrázunk a Kilimandzsáró talán legszebb vízeséséhez, ahol a bátrabbak csobbanhatnak is a közel 50-60 méteres magasságból lezúduló vízfüggöny alatt. Ebédünket is itt, a vízesés mellett fogyasztjuk el. Visszaúton megállhatunk egy helyi kiskocsma mellett, ahol megkóstolhatjuk a helyi specialitást, a banánsört! Szállás: panzió. Ellátás: reggeli.
A mai napon elbúcsúzunk Afrikától, szervezett programunk már nincs. A repülőgép indulásának függvényében kimegyünk a reptérre és hazarepülünk. Ellátás: reggeli.
Aki a 5895 m -  Kilimandzsáró hosszabbítást is választotta, azokkal folytatódnak kalandjaink Afrikában.
Az oldalon látható fotókat Szabó Szilveszter készítette.
Képek a 2014. januári Kili túráról az Eupolisz képtárban.
Képek a 2015. januári Mount Meru mászásról az Eupolisz képtárban.
5895 m - Kilimandzsáró (v7s): Machame-ösvény
Tanzánia szafari: Ngorongoro-kráter, Zanzibár
2919 m - Olümposz
6893 m - Ojos del Salado (v7s)
Útleirás Tudnivalók Térkép Élmények Video
Elfelejtett jelszó | Regisztráció
Úttípus Dátum Időtartam Nehézség Földrész Ár Szabad helyek Busz / Repűlő
Izland: aurora borealis (5 nap)
Izland: aurora borealis (szilveszter)
Kanári-szigetek: Gran Canaria, Lanzarote
Svéd Lappföld, Norvégia (Lofoten): aurora borealis
Tanzánia szafari: Ngorongoro-kráter, Zanzibár
Törökország: Kappadókia és Lükia
Everest alaptábor trekking, Kala Pattar (Nepál)
2919 m - Olümposz
4167 m - Toubkal (Marokkó)
4566 m - Mount Meru (Tanzánia)
5895 m - Kilimandzsáró (v7s) (Machame-ösvény)
6893 m - Ojos del Salado (v7s)
8200 Veszprém, Szeglethy u. 1.
Telefon: 0036 88 871728
Telefon: 0036 20 3190881 | E-mail: info@eupolisz.hu
Adószám: 12600229-2-19 | Engedélyszám: U-000463
Bankszámlaszám: OTP : 11702036-20703451
Utazási szerződés Jogi nyilatkozat Engedélyünk